Και ο Θεός... έπλασε τη γυναίκα

Το Και ο Θεός... έπλασε τη γυναίκα ( είναι γαλλική ρομαντική δραματική ταινία του 1956 σε σκηνοθεσία Ροζέ Βαντίμ, ο οποίος έγραψε και το σενάριο μαζί με τον Ραούλ Λεβί. Πρωταγωνιστούν οι 
Μπριζίτ Μπαρντό, Κουρντ Γιούργκενς και Ζαν Λουί Τρεντινιάν.

Αυτή η ταινία άρχισε να δημιουργεί την εικόνα ενός συμβόλου του σεξ για τη Μπαρντό και ήταν το σκηνοθετικό ντεμπούτο του Βαντίμ.

Πλοκή
Η Ζυλιέτ Αρντί (Μπαρντό) είναι μία ορφανή 18-χρονη στο Σαιν-Τροπέ της Γαλλίας. Εκφράζει ελεύθερα την σεξουαλικότητά της, κάνοντας γυμνή ηλιοθεραπεία στην αυλή της, περπατώντας ξυπόλητη και αγνοώντας τις απαιτήσεις της κοινωνίας και τις γνώμες των υπόλοιπων. 

Η Ζυλιέτ διατηρεί σχέση με τον γηραιότερο από αυτή και πλούσιο Έρικ Καραντίν (Γιούργκενς), ο οποίος θέλει να χτίσει ένα καζίνο στο Σαιν-Τροπέ, αλλά η οικογένεια Ταρντιέους που έχει ένα μικρό ναυπηγείο, δεν του παραδίδει την γη που χρειάζεται για αυτό το ενχείρημα. Ο Αντουάν (Κρίστιαν Μαρκάντ), ο μεγαλύτερος από τα τρία παιδιά του ιδιοκτήτη του ναυπηγείου, επιστρέφει από το Τουλόν για να διαπραγματευθεί με τον Έρικ. Τότε γοητεύει την Ζυλιέτ, η οποία θέλει να πάει μαζί του στο Τουλόν. Ο Αντουάν ενδιαφέρεται μόνο για μία πιο βραχύχρονη εμπειρία και την ξεγελάει προσποιούμενος ότι θα την επισκεφτεί την επόμενη μέρα, κάτι που δεν έκανε. 

Αυτό εκνεύρισε τους κηδεμόνες της Ζυλιέτ, και την απείλησαν ότι θα την στείλουν πίσω στο ορφανοτροφείο, όπου θα πρέπει να μείνει μέχρι να γίνει 21. Ο Καραντίν προσπαθεί να πείσει τον Αντουάν να την παντρευτεί, ώστε να παραμείνει η Ζυλιέτ στην πόλη, κάτι που ο Αντουάν δεν δέχεται να κάνει. Ο Μισέλ (Ζαν-Λούι Τριντινάντ), μικρότερος αδερφός του Αντουάν, λυπάται την Ζυλιέτ και της κάνει πρόταση γάμου. Η Ζυλιέτ, παρότι αγαπάει τον Αντουάν, δέχεται. 

Το ζευγάρι παντρεύεται σε μια τελετή με λίγους παραστάτες, ο Αντουάν ένας από αυτούς που δεν παρεβρέθηκε. Φεύγοντας από την τελετή, ένας νταής προσβάλλει το ζευγάρι. Ο Μισέλ του επιτίθεται, αλλά ο νταής ξυλοκόπησε τον Μισέλ, κάτι που δημιούργησε συμπάθεια στην Ζυλιέτ. Λόγω του τραυματισμού, το ζευγάρι δεν συμμετέχει στο γαμήλιο γεύμα που θα λάμβανε χώρα στο οικογενειακό σπίτι, αλλά ανεβαίνει στην κρεβατοκάμαρα, όπου και ερωτοτροπεί. Η Ζυλιέτ προκαλεί εντυπώσεις όταν διακόπτει το οικογενειακό δείπνο για να πάρει φαγητό και κρασί. 

Ο Έρικ αγοράζει μια μεγάλη μαρίνα και προσφέρει στους Ταρντιέους μερίδιο από την μαρίνα ώστε να τους πείσει να πουλήσουν την γη για το καζίνο. Ο Αντουάν διαπραγματεύεται να αναλάβει την διαχείρηση της μαρίνας, και επιστρέφει στο Σαιν-Τροπέ. Αυτό αλλάζει την συμπεριφορά της Ζυλιέτ, η οποία αρχίσει να συμπεριφέρεται στον Μισέλ με αγένεια. 

Μια μέρα που ο Μισέλ λείπει σε ταξίδι, η Ζυλιέτ παίρνει ένα από τα σκαφη της μαρίνας και βγαίνει στην θάλασσα. Η μηχανή όμως χαλάει και το σκάφος παίρνει φωτιά. Ο Αντουάν κολυμπάει προς το σκάφος να σώσει την Ζυλιέτ. Η θάλασσα τους ξεβράζει σε μια ερημική παραλία, όπου και η Ζυλιέτ τον αποπλανεί. 

Η Ζυλιέτ επιστρέφει στο σπίτι της, πέφτει στο κρεβάτι της εμπύρετη και εκμυστηρεύεται την απιστία της στον Κρίστιαν (Ζορζ Πουζουλί), τον μικρότερο αδερφό του Μισέλ. Όταν η μητέρα των ανδρών, η οποία δεν έχει καλή εντύπωση για την Ζυλιέτ, μαθαίνει για την απιστία της, λέει στον Μισέλ να την παρατήσει άμεσα. Αυτός πάει να μιλήσει με την Ζυλιέτ, αλλά μπαίνοντας στο υπνοδωμάτιο να μιλήσει μαζί της βλέπει ότι αυτή έχει ήδη φύγει. Ο Μισέλ αρχίζει να την ψάχνει, και στην αναζήτηση βρίσκει τον Αντουάν. Οι δύο αδερφοί διαφωνούν και διαπληκτίζονται. Παρότι ο Αντουάν έχει τον έλεγχο της μάχης, ο Μισέλ εν τέλει βγαίνει υπεράνω και συνεχίζει την αναζήτηση. 

Η Ζυλιέτ το είχε σκάσει και πήγε σε ένα μπαρ, όπου και έπινε. Η Λουσιέν (Ισαμπέλ Κόρεϋ) ενημερώνει τον Έρικ, ο οποίος πηγαίνει στο μπαρ. Μέχρι να φτάσει η Ζυλιέτ αρχίζει να χορεύει αισθησιακά στο μπαρ με την ορχήστρα. Ο Έρικ φτάνει, και προσφέρει να την ταξιδεύσει στον κόσμο, κάτι που η Ζυλιέτ αρνείται και συνεχίζει να χορεύει. Έπειτα καταφτάνει και ο Μισέλ. Ο Μισέλ και ο Έρικ θυμώνουν με τον χορό της Ζυλιέτ, σε σημείο που ο Μισέλ εμφανίζει το όπλο του. Ο Έρικ το βλέπει, προσπαθεί να τον αποθαρρύνει από το να πυροβολήσει ανεπιτυχώς και στην προσπάθειά του να τον αφοπλίσει, οπότε και τραυματίζεται. 

Εκείνη την στιγμή καταφτάνει και ο Αντουάν, ο οποίος οδηγάει τον Μισέλ στην Νίκαια, ώστε να μην αναφερθεί το γεγονός στην τοπική αστυνομία. Κατά την διάρκεια της διαδρομής, ο Έρικ εξομολογείται ότι τρέφει αισθήματα για την Ζυλιέτ, αλλά λέει 'Αυτό το κορίτσι φτιάχτηκε για να καταστρέψει άνδρες'. Επίσης του λέει ότι θα τον μεταθέσει σε άλλο μέρος. 

Στο μπαρ ο Μισέλ χαστουκίζει την Ζυλιέτ τέσσερις φορές. Αυτή αντιδρά χαμογελόντας, και οι δύο φεύγουνε μαζί προς το σπίτι κρατώντας χέρια. 

Κυκλοφορία
Η ταινία έκανε πρεμιέρα στις αίθουσες της Γαλλίας στις 28 Νοεμβρίου του 1956 και προκάλεσε αίσθηση τόσο για τη θεματολογία της όσο και για την ίδια την πρωταγωνίστριά της. Την επόμενη χρονιά προβάλλεται στις Η.Π.Α και λογοκρίνεται, ενώ γίνεται αντικείμενο κατακραυγής και αφορισμών από καθολικές οργανώσεις. Θεωρείται αναμφίβολα ως η ταινία που έκανε τη Μπαρντό σταρ παγκόσμιας ακτινοβολίας και παράλληλα καθιέρωσε την εικόνα της λιγάκι αφελούς, πολύ προκλητικής και απελευθερωμένης γατούλας του σεξ. Παράλληλα οι συμπρωταγωνιστές της, Ζαν Λουί Τρεντινιάν και Κριστιάν Μαρκόν έγιναν, χάρη στην ταινία, αστέρια πρώτου μεγέθους. Ο σκηνοθέτης Ροζέ Βαντίμ, παντρεμένος ήδη με την Μπαρντό, γνώρισε την καταξίωση μέσα από το συγκεκριμένο φιλμ. Ο γάμος του ζευγαριού κατέρρευσε λίγο αργότερα μέσα στην υστερία και τη φρενίτιδα που προκάλεσε στα μίντια της εποχής η ταινία.
Παραγωγή

Η ταινία είναι γυρισμένη σχεδόν εξολοκλήρου στο Σαιν-Τροπέ με ελάχιστα γυρίσματα εσωτερικού χώρου να έχουν γίνει στα Studios de la Victorine στη Νίκαια. Χρησιμοποιήθηκε 35άρι έγχρωμο φιλμ με Σινεμασκόπ και μονοφωνικό ήχο.

 Παραπομπές 

Εξωτερικοί σύνδεσμοι

Πληροφορίες για τη μουσική της ταινίας.
Φωτογραφίες από την ταινία.
Δοκίμιο  του Chuck Stephens στο Criterion.com

Κατηγορία:Γαλλικές ταινίες της δεκαετίας 1950
Κατηγορία:Ταινίες του 1956
Κατηγορία:Ταινίες σε σκηνοθεσία Ροζέ Βαντίμ
Κατηγορία:Γαλλικές δραματικές ταινίες
Κατηγορία:Γαλλόφωνες ταινίες
Κατηγορία:Σκηνοθετικό ντεμπούτο σε ταινίες